《七谣赠璞冈赵明府 其四 息讼谣》
明代·孙绪

小民愆乾糇，健讼水赴壑。堤防犹恐溃，况乃轻排凿。

年来讼牒纷如毛，朝呼夜捉声嘈嘈。省台部使等閒事，直叫阊阖干西曹。

自从去岁冬十月，突隳灭迹喧声歇。仲尼贵明德，君子戒谋始。

狡诬不敢尽无情，敢再强颜探风旨。空庭啼鸟和琴声，永日一帘清若水。

作者简介：初人。洪武中官饶阳知县，均赋役，清刑罚，以廉能称。